Изх.№25-00-83/11.06.2024 г.

ОБС Вх. №132/11.06.2024 г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Фиданов Кулевски–кмет на община Рудозем**

**ОТНОСНО:** Даване на съгласие за учредяване на сервитутно право на прокарване на водоснабдителни и канализационни проводи през общински поземлени имоти с идентификатори 63207.504.278 и 63207.504.294 по КККР на гр. Рудозем за присъединяване към общи мрежи и съоръжения на техническата ВиК инфраструктура на обект: Външно ВиК за обект: „Реконструкция и основен ремонт на многофамилна жилищна сграда в УПИ III – комплексно жилищно застрояване, кв. 32 по ПУП на гр. Рудозем” с възложител „Рубелла Бюти“ АД.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Постъпило е заявление с вх. № 92-00-51/02.04.2024 г. от „Рубелла Бюти“ АД, в качеството му на възложител, с искане за одобряване на план – схема и учредяване на право на преминаване на външно ВиК за обект: „Реконструкция и основен ремонт на многофамилна жилищна сграда в УПИ III – комплексно жилищно застрояване, кв. 32 по ПУП на гр. Рудозем”.

Със заповед № РД-173/16.05.2024 г. на Кмета на община Рудозем е разрешено изработването на изменение на Подробен устройствен план — ПРЗ на кв. 32 по плана на гр. Рудозем, последно изменен със Заповед № 138/22.04.2014 г.

Проектът е изработен във връзка с необходимостта от учредяване на сервитут - право на прокарване на водоснабдителни и канализационни проводи, с цел присъединяване към общи мрежи и съоръжения на техническата ВиК инфраструктура на съществуваща многофамилна жилищна сграда, собственост на възложителя, разположена в УПИ III – комплексно жилищно застрояване, кв. 32 по ПУП на гр. Рудозем.

Трасето започва от ПИ 63207.504.234 и завършва при шахта от главния колектор, разположена в ПИ 63207.504.294.

Дължината на трасето на обекта е 46,50 м. Ширината на сервитутната ивица е 1,60 м. (по 0,80 см. по двете страни на оста).

Засегнатата от трасето територия е 74,40 кв. м., като засяга два имота – публична и частна общинска собственост.

Проектното трасе е разработено при спазване на изискванията да не влошава условията на застрояване на поземлените имоти, да не препятства установения начин на трайно ползване и да не засяга разрешени строежи и съществуващи сгради в имотите.

Със заповед № РД – 179/22.05.2024 г. на Кмета на община Рудозем е одобрена план - схема по чл. 108, ал. 2 от ЗУТ за мрежите и съоръженията на техническата инфраструктура за обект: Външно ВиК за обект: „Реконструкция и основен ремонт на многофамилна жилищна сграда в УПИ III – комплексно жилищно застрояване, кв. 32 по ПУП на гр. Рудозем”.

Соглед създаване на предпоставки за реализиране на проектното предложение, е необходимо Общинския съвет да даде съгласие за прокарване на водоснабдителни и канализационни проводи, тъй като се касае за разпореждане с общинско имущество чрез учредяване на ограничени вещни права.

Предвид гореизложеното и на основание чл. 21, ал. 1, т. 8 от ЗМСМА във връзка с чл. 7, ал. 2, изр. 2-ро и ал. 3, чл. 8, ал. 1 и чл. 34, ал. 6 от ЗОС, във връзка с чл. 67, ал. 1, чл. 83, ал. 2 и чл. 193, ал. 4 и ал. 8 от ЗУТ, предлагам на Общински съвет –Рудозем да приеме следното

**ПРОЕКТОРЕШЕНИЕ:**

I. Дава съгласие да бъдат учредено възмездно и безсрочно сервитутно право на прокарване на водоснабдителни и канализационни проводи в полза на „Рубелла Бюти“ АД, с ЕИК 120541377, със седалище и адрес на управление: гр. Рудозем, ул. „Освобождение” № 3, общ. Рудозем, представлявано от Крaсимир Величков Митев – изпълнителен директор, за присъединяване към общи мрежи и съоръжения на техническата ВиК инфраструктура на обект: Външно ВиК за обект: „Реконструкция и основен ремонт на многофамилна жилищна сграда в УПИ III – комплексно жилищно застрояване, кв. 32 по ПУП на гр. Рудозем” по трасе съгласно приложената план – схема, засягащо имоти –общинска собственост, както следва:

* поземлен имот с идентификатор 63207.504.278 по кадастралната карта на гр. Рудозем, с административен адрес: гр. Рудозем, ул. „Хан Аспарух”, с трайно предназначение на територията: урбанизирана, с начин на трайно ползване: за второстепенна улица, с площ: 1693 кв. м., вид собственост: общинска публична, с площ на сервитутната ивица: 26,00 кв.м.
* поземлен имот с идентификатор 63207.504.294 по кадастралната карта на гр. Рудозем, с административен адрес: гр. Рудозем, ул. „Хан Аспарух”, с трайно предназначение на територията: урбанизирана, с начин на трайно ползване: за друг вид озеленени площи, с площ: 1518 кв. м., вид собственост: общинска частна, с площ на сервитутната ивица: 48,00 кв.м.

II. Възлага на Кмета на на община Рудозем да извърши всички необходими фактически и правни действия за изпълнение на настоящото решение.

СБ/

